Cuneiform Tablet Kt 94/k 662 (AKT 6b 300)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma en-um-a-šur-ma a-na a-na-a-na qí-bi-ma a-na-kam a-ba-ru-um ša i-tur₄-DINGIR iḫ-li-iq-ma 1 GÍN 15 ŠE KÙ.BABBAR a-na ša-lim-bé-lí ṣú-ḫa-ri-šu a-dí-in a-ma-kam KÙ.BABBAR ša-lim-bé-lí li-dí-na-ki-im a-pu-tum a-ma-kam lu a ba-ba-tí lu a-na É-be-tí-a lá ta-ša-li-ṭí a-wa-tí ša ì-lí-dan i-dí-a-šur ù šu-IŠTAR al-té-qé ḫa-ra-ni a-ta-lá-kam a-dí en-na-sú-in ša-li-ma šu-ma iš-tù a-lim{ki} i-ta-ṣa-am úz-ni pé-té-a